**EÖTVÖS LORÁND TUDOMÁNYEGYETEM**

**Tanító és Óvóképző Kar
Gólyatábor 2016**

**2016.09.02-04.**

**EÖTVÖS LORÁND TUDOMÁNYEGYETEM**

**Tanító és Óvóképző Kar**

**Gólyatábor Részvételi szabályzat** **és házirend**

**Preambulum**

Az Egyetemi Gólyatábor célja, hogy lehetőséget teremtsen az Egyetemre felvételt nyert, de az adott szakra még be nem iratkozott személyek (továbbiakban: Gólya) számára, hogy a tanév megkezdése előtt megismerkedjen az Egyetemi hagyományokkal, szokásokkal, ismereteket szerezzen a beiratkozással, a tanulmányokkal kapcsolatos fontosabb információkról valamint, hogy segítse a gólyák integrációját az egyetemi hallgatói közösségbe.

1. **Általános rendelkezések**
	1. Ezen Részvételi szabályzat és házirend (továbbiakban: **Szabályzat**) személyi hatálya a Gólyatáborban részt vevő minden személyre kiterjed, így különösen az Egyetemre felvételt nyert, az adott szakra még be nem iratkozott személyekre (továbbiakban: gólya), a Gólyatábor szervezésében lebonyolításában részt vevő személyekre és a szolgáltatókra (biztonsági szolgálat, büfé, fellépő), valamint a velük munkaviszonyban, vagy munkavégzésre irányuló egyéb jogviszonyban foglalkoztatott személyekre illetve a Gólyatábor (külsős) látogatóira.
	2. Jelen Szabályzat az ELTE Tanító és Óvóképző Kar (továbbiakban: **Tanító és Óvóképző Kar**) 2016. szeptember 2-4 között megrendezésre kerülő Gólyatáborának és az ahhoz kapcsolódó rendezvények teljes területére kiterjed. A Gólyatábor elnevezésű rendezvényen részt venni és az annak helyszínéül szolgáló táborba belépni és ott tartózkodni csak e szabályok betartásával lehetséges.
2. **A Gólyatáborban való részvétel feltételei**
	1. A Gólyatábor zártkörű rendezvény, amelyen a gólyák mellett a kari Hallgatói Önkormányzat által kijelölt személyek vehetnek részt, amely személyek kiválasztásával a Kar dékánja egyetértést gyakorol. Rajtuk kívül a Gólyatábor lebonyolításáért felelős Műegyetemi Hallgatói Kft. (továbbiakban: **Szolgáltató**) által – kizárólag a Gólyatábor szervezési feladatait ellátó - közvetlenül és közvetetten kijelölt személyek valamint az ELTE Szolgáltató Központ által kijelölt közalkalmazottak vehetnek részt.
	2. A Gólyatábor résztvevői a részvétel céljától függően az alábbi kategóriába sorolhatóak be:
3. **gólya**
4. **szervező**
5. **vendég**
6. **szolgáltató**
7. **közalkalmazott**
	1. A Gólyatáborban való részvétel feltétele a részvételi díj határidőben való megfizetése valamint az online regisztráció elvégzése a <http://golyataborok.elte.hu/> felületen.
	2. A Gólyatábor kezdete előtti 4. napot követően a befizetett részvételi díj nem igényelhető vissza.
	3. A Gólyatáborba való megérkezéskor a résztvevőknek kötelező a személyazonosság igazolása mellett regisztrálni magukat. A regisztrációkor az alábbi dokumentumok kitöltése, átadása kötelező:
* regisztrációs lap
* a Szabályzat megismerésére, betartására vonatkozó nyilatkozat,
* felelősségvállalásról szóló nyilatkozat
* átadás-átvételi nyilatkozat (amennyiben szükséges)
* szülői hozzájárulásról szóló nyilatkozat (amennyiben a résztvevő a 18. életévét nem töltötte be)
	1. A részvételi jogosultság igazolására minden részvevő karszalagot (esetenként egyéni azonosító kártyát) kap, melyet köteles a rendezvény egész ideje alatt viselni és az arra jogosult személyek kérésére azt bemutatni. A karszalag (és kártya) más részére nem ruházható át.
	2. A Gólyatáborból bármikor lehet távozni, de a résztvevő ezt köteles jelezni a szervezőknek, illetve köteles a karszalagot (és kártyát) leadni a portán illetve írásban nyilatkozni, hogy saját felelősségére hagyta el a rendezvényt.
	3. A Gólyatáborban minden résztvevő saját felelősségére vesz részt. A Gólyatáborban lévő berendezéseket, eszközöket, sportpályákat mindenki kizárólag saját felelősségére használhatja. A Gólyatábor programjain, feladatain való részvétel senkire nézve nem kötelező és egyetlen résztvevő sem kötelezhető ezek teljesítésére.
1. **A Gólyatáborban résztvevők jogai és kötelezettségei**
	1. A Gólyatábor lebonyolításáért a Szolgáltató által kijelölt személy a felelős (**Főszervező**).
	2. A Gólyatáborban résztvevő valamennyi személy köteles a jogszabályokban, az intézményi szabályzatokban és a jelen Szabályzatban foglaltakat betartani, a Főszervező és a szervezők utasításainak eleget tenni.
	3. A Gólyatábor résztvevői hozzájárulnak ahhoz, hogy a tábor hivatalos fotósa(i) felvételeket készítsen róluk az egyetem részére, és tudomásul veszik, hogy az ELTE által is jóváhagyott képek és felvételek a hazai és külföldi sajtóban, médiumokban és az ELTE ismertető anyagaiban megjelenhetnek. Minden résztvevő, aki a felvételeken feltűnik, csak a beleegyezésével nevesíthető.
	4. A Gólyatábor területére tilos tiltott anyagokat, eszközöket bevinni. A Gólyatábor területére kábítószert, pirotechnikai eszközt, üvegtárgyat, ütő-, vágóeszközt, robbanékony-, mérgező-, gyúlékony anyagot tartalmazó tárgyat, vagy eszközt, illetve bármely egyéb, mások testi épségét veszélyeztető, vagy arra alkalmas tárgyat, vagy eszközt bevinni tilos.
	5. Magyarországon mind a könnyű, mind a kemény drogok fogyasztása és birtoklása is büntetendő cselekmény, ezért a táborba is szigorúan TILOS a behozatala! Tilos továbbá a kábítószer fogyasztás a Gólyatábor ideje alatt, annak teljes területén. A tilalom alkalmazása során nincs megkülönböztetés könnyű és nehézdrogok között, illetve annak megszegése a Gólyatáborból történő azonnali kizárást vonja maga után. Amennyiben a Szervezők bármelyike kábítószer fogyasztását tapasztalja a Gólyatábor helyszínén tartózkodó bármely résztvevőnél, ez az adott résztvevő azonnali kizárását vonja maga után. A Főszervező kábítószer birtoklásának, vagy fogyasztásának gyanúja miatt átkutathatja vagy átkutattathatja a gyanúba keveredett személyt, és csomagját. Az eljárás során jelen kell lennie az érintettnek, a Főszervezőnek és egy közalkalmazottnak.
	6. A Gólyatábor területére tilos a 175/2003. (X.28.) Korm. rendeletben meghatározott, közbiztonságra különösen veszélyes tárgyakat (pl. pillangókés, rugóskés, gázspray, ólmosbot, vipera, dobócsillag, boxer, elektromos sokkoló, lőfegyverutánzat, 8 cm-nél hosszabb vágó éllel vagy szúróhosszúsággal rendelkező szúró-, vágó eszköz) bevinni, vagy ott tartani.
	7. A résztvevő köteles az akut, állandó vagy időszakos betegségeit, allergiáját az arra kijelölt személlyel közölni, és az arra vonatkozó gyógyszerezési útmutatást nyomtatott formában a Gólyatáborba való belépéskor bemutatni.
	8. Lázas, fertőző betegségben szenvedő, sérült/nyílt sebfelületű személyek, kábítószer vagy egyéb bódító hatású szer hatása alatt álló személyek a tábor területére nem léphetnek be, illetve ott nem tartózkodhatnak.
	9. A személyi sérüléssel járó baleset bekövetkezésekor a Főszervezőt és a szervezőket
	- amennyiben a sérülés súlya indokolja, a mentőket - haladéktalanul értesíteni kell. Lehetőségeihez mérten a sérült ellátásáról és további szükséges teendőkről (pl: mentő hívása) az egészségügyi szolgáltatást ellátó személy köteles gondoskodni.
	10. Egészségügyi veszélyhelyzet esetén a mentőket és a szervezőket haladéktalanul értesíteni kell.
	11. Dohányozni csak a kijelölt dohányzóhelyeken szabad. A szabályt megszegő résztvevőt a szervezők a táborból kizárják.
	12. A tábor területén nyílt láng használata szigorúan tilos. Tűzgyújtás csak az erre kijelölt helyen megengedett, a tűzvédelmi és balesetvédelmi előírások betartásával, szervező jelenlétében.
	13. Tűz észlelése esetén azonnal értesíteni kell a szervezőket, és haladéktalanul meg kell kezdeni az oltást a tűzvédelmi szabályzatban leírt módon. Szükség esetén értesíteni kell a tűzoltókat (112 telefonszámon).
	14. Minden résztvevő köteles a természeti értékeket, a rendelkezésére bocsátott, vagy használatába adott vagyontárgyakat, berendezéseket megóvni.
	15. A Gólyatábor résztvevői ingóságaikat saját felelősségükre hozzák be a tábor területére, az ingóságokért a tábor üzemeltetője, illetve a szervezők felelősséget nem vállalnak.
	16. A tábor valamennyi résztvevője felelős a tábor tisztaságáért. A hulladékot az erre kijelölt helyen kell és szabad elhelyezni, lehetőség szerint a szelektív gyűjtésnek megfelelő módon.
	17. Szabadvízi strandolás alkalmával a résztvevők kötelesek egymás testi épségére, egészségére vigyázni, figyelemmel az általánosan ismert balesetvédelmi szabályokra:
2. fürödni, úszóeszközöket (pl. vízi biciklit) használni csak a bójákkal kijelölt területen belül, illetve ott szabad, ahol azt semmiféle rendelkezés nem tiltja
3. a vízbe fejest ugrani tilos
4. úszni nem tudó személy csak a part közelében tartózkodhat
5. alkoholos, bódult állapotban vízbe menni tilos
6. felhevült testtel vízbe ugrani tilos
7. fürdésre alkalmatlan időjárási körülmények között vízbe menni tilos.
	1. A gólyák a Gólyatábor területét csak indokolt esetben külön engedéllyel, vagy a szervezők által kijelölt kísérővel hagyhatják el. A Gólyatábor területének engedély nélküli elhagyása, a táborból való kizárást vonja maga után.
	2. A Gólyatábor minden résztvevője köteles a lakosság nyugalmára ügyelni, hangoskodással és egyéb módon nyugalmukat nem zavarni. A Gólyatábor területén a KRESZ szabályai szerint a gépjárművek számára a megengedett maximális sebesség 10 km/óra. Parkolni az esetlegesen kijelölt parkolóhelyeken lehet. A Gólyatábor területén petárdát vagy egyéb, riadalmat keltő eszközt használni, közrendet, közerkölcsöt sértő módon viselkedni tilos.
	3. A Gólyatábor területén tilos a Főszervező engedélye nélküli kereskedelmi- és marketing tevékenységet folytatni!
	4. A Gólyatábor ideje alatt napközben 06.00 és 18.00 óra között a 14 V/V%-nál magasabb alkoholtartalmú italok bármilyen formában történő fogyasztása tilos!
8. **A Szabályzat megsértésének következményei**
	1. Amennyiben a résztvevő a jelen Szabályzatban foglaltakat megsérti, úgy az eset körülményeinek mérlegelése alapján a Főszervező és a közalkalmazott dönthet úgy, hogy az érintett személyt:

 a) figyelmeztetésben részesíti

 b) kizárja a Rendezvényről és felszólítja a tábor elhagyására

* 1. A Főszervező és a közalkalmazott a résztvevőt köteles a táborból kitiltani, amennyiben
1. a tábor házirendjét ismételten és súlyosan megszegi;
2. olyan kirívóan közösségellenes magatartást tanúsít, mely alkalmas arra, hogy másokban vagy a tábor életében komoly zavart keltsen;
3. saját vagy mások életét, testi épségét, egészségét veszélyeztető megatartást tanúsít;
4. bűncselekményt vagy szabálysértést követ el (különös tekintettel kábítószer fogyasztására, azzal való kereskedésre);
5. jogszabályt vagy egyetemi szabályozást súlyosan megsért.
	1. A Főszervező és a közalkalmazott az eset súlyától függően dönthet arról, hogy kezdeményezi az érintett résztvevő (büntetőjogi, polgári jogi, fegyelmi) felelősségre vonását.
	2. A szabálysértők semmilyen anyagi vagy erkölcsi követeléssel nem léphetnek fel a szervezők felé.

Budapest, 2016. július 27.

|  |  |
| --- | --- |
| ………………………………….. | ………………………………….. |
| … |  |
| dékán | elnök |
| ELTE | HÖK |

|  |  |
| --- | --- |
| ………………………………….. | ………………………………….. |
| Babos János |  |
| igazgató |  |
| ELTE SZK | Műegyetemi Hallgatói Kft |